:மாதங்களின் பெயரை மாற்றுவதால், கிரந்தம் அகற்றுவதால் ஏற்கனவே உள்ள பக்கங்களில் பாதிப்பு ஏற்படுமா என்று சற்று யோசித்திருக்க வேண்டும். அதைச் செய்யாததால் ஏற்பட்ட குழுப்பங்களே இவை. இவை நிரல் பிழையன்று, மீடியாவிக்கி பொருந்தாமைப் பிழையுமன்று. ஒரு கட்டுரையை நகர்த்தும் போது இணைப்புகள் முறியாமல் இருக்கும்படி செய்யவேண்டும். மாதப் பெயர்களில் ஆறேழை மாற்றும் போது எவ்வளவு இடத்தில் எவ்வளவு திட்டங்களில் பாதிப்பு ஏற்படுமென்று எண்ணிப்பார்க்கவில்லை. இது பெரிய மாற்றம். சிறிய மாற்றமல்ல. சிறீதரன் மாற்றத்தை நிறுத்துங்கள் பெரும் பாதிப்பு உள்ளது என்று சொன்ன பிறகும் மாற்றங்களால் என்ன பாதிப்பு என்பதை நீங்கள் ஆராய்ந்ததாகத் தெரியவில்லை. அந்த உரையாடலில் நீங்கள் அதற்குப் பின்னர் பங்கேற்கவும் இல்லை.
:இந்த மாத மாற்றத்தால் இன்று வரை பாதிப்பு எங்கு என்று நேரத்தை செலவழித்து தேடிப் பார்த்து வருகிறோம். இது சூறையாடல் என்று நான் வர்ணிக்கவில்லை. ஆனால் நீங்கள் செய்ததால் ஏற்பட்ட பாதிப்பை சரிசெய்ய நான் உட்பட பலரது நேரமும் உழைப்பும் அதிக அளவில் செலவாகியுள்ளது உண்மை. விக்கியில் *அதுவும் அப்படி நிகழவில்லை என்று ஒரு மாதம் கழித்துத் தெரியவந்தது* என்று சொல்கிறீர்கள். இது நான், சூர்யா, சிறீதரன், த. உழவன் பட பலரும் அந்த பாதிப்பைப் போக்க உழைத்ததால் தான். செய்யாமல் அப்படியே விட்டிருந்தோமெனில் இன்று உடைந்த இணைப்புகளும் குழப்பங்களும் எவ்வளவு இருந்திருக்கும் என்று வெளிப்படையாகத் தெரிந்திருக்கும்.  
: *நான் மாற்றியதில் எந்தத் தவறும் இருப்பதாக நான் கருதவில்லை. பிற காரணங்களால் குழப்பம் ஏற்பட்டதாகத் தெரிவித்தவுடன் மீளமைத்ததால் தீர்ந்திருந்தாலும் அல்லது தீராவிட்டாலும் அது என் பிழை என்று கூறுவது பொருந்தாது. *  
: இது பிற காரணங்களால் குழப்பமில்லை. இது பாதிப்புகளை சரியாக அளவிடாமல் /முழுமையாக மாற்றங்கள் செய்யாமல், செய்த மாதபெயர் மாற்றத்தால் ஏற்பட்ட குழப்பமே. ஒருவர் செய்யும் மாற்றங்களின் பாதிப்பை/பிழைகளைப் பிறர் சரிசெய்வது விக்கி நடைமுறை. ஆனால் மாற்றத்தின் பாதிப்பு சுட்டிக்காட்டப்பின்பு, குறைந்த பட்சம் ஏற்றுக் கொள்ளவாவது வேண்டும். நமது செயல்களின் விளைவுகளுக்குப் பொறுப்பேற்பது, குறைந்த படசம் நாம் செய்தவனற்றால் விளைந்த பாதிப்பு சுட்டிக்காட்டப்பட்டவுடன் ஏற்றுக் கொள்வது விக்கியில் தேவை. பாதிப்பு உள்ளது என்று தெரிந்த பின்பும் பின்பும் என் பிழையன்று, நான் செய்தது தவறன்று என்று சொல்லி வந்தால், வருங்காலத்தில் இப்பிழைகள் மீண்டும் நிகழும்.  
:இதை ஏற்றுக் கொள்வதும் கொள்ளாததும் உங்கள் இஷ்டம். இதற்கு மேல் இது நீங்கள் செய்ததால் விளைந்தது என்பதை வாதிட்டு நிறுவ நான் விரும்பவில்லை. எனக்கு நேரமுமில்லை. இனி வரும் காலங்களில், சீர்மை வேண்டும், பெயர்களில் கிரந்தம் கூடாதென்று கருதினால், அதற்காக முறையாகத் திட்டமிட்டு அனைவரிடமும் பாதிப்புகள் ஏற்படுகின்றனவா என்று கண்காணிக்கச் சொல்லி விட்டு கொஞ்சம் கொஞ்சமாக மாற்றுங்கள். மீடியாவிக்கி மாறிகளில் மாற்றினால் நீங்களே தொடர்ந்து கண்காணித்து செய்ய வேண்டியனவை அனைத்தையும் செய்து முடியுங்கள். அல்லது பிறரது உதவியுடன் செய்து முடியுங்கள். டிரான்ஸ்லேட் விக்கியில் மாற்றினால், அனைத்து விக்கித் திட்டங்களிலும், பிற தளங்களுக்கும் ஏற்படக் கூடிய பாதிப்புகளை அளவிடுங்கள். அத்திட்டங்களில் அறிவிப்பிடுங்கள். மாற்றியபின்னர் அவை எப்போது விக்கித்திட்டங்களுக்கு ஏற்றுமதி செய்யப்படுகின்றன என பொறுத்திருந்து பாருங்கள். பாதிப்பு ஏற்படுகிறதா என்று ஆராயுங்கள். அப்படி ஏற்பட்டால் அதற்கான தீர்வுகளைச் செய்யுங்கள், அல்லது செய்பவர்களுக்கு உதவுங்கள்.  
:இவ்வுரையாடலில் இதுவே எனது முதலும் இறுதியுமான பங்களிப்பு. மீண்டும் உரையாடப்போவதில்லை --சோடாபாட்டில்<sup>உரையாடுக</sup> 07:28, 10 பெப்ரவரி 2012 (UTC)  
:://இது பாதிப்புகளை சரியாக அளவிடாமல் /முழுமையாக மாற்றங்கள் செய்யாமல், செய்த மாதபெயர் மாற்றத்தால் ஏற்பட்ட குழப்பமே// //இதற்கு மேல் இது நீங்கள் செய்ததால் விளைந்தது என்பதை வாதிட்டு நிறுவ நான் விரும்பவில்லை. //
::செல்வா, மாதங்களின் சீர்மை குறித்த தனது முயற்சியை முன்கூட்டியே ஆலமரத்தடியில் கருத்து வேண்டி ஒப்பதல் பெற்றே செய்தார். அப்போது இத்தகைய பிரச்சினைகள் வரும் என்று யாராவது சுட்டிக் காட்டினோமா? அப்படி சுட்டிக்காட்டாத பட்சத்தில் பின் வரும் விளைவுகளுக்கு விக்கி சமூகம் மொத்தமுமே பொறுப்பு. எனவே, இத்தகைய சூழ்நிலையில் தொடர்ந்து ஒருவரைக் குறை காண்பதும், தொடர்பில்லாத உரையாடல்களில் இவ்விசயத்தைச் சுட்டிக் காட்டுவதும் வளர்முகச் செயற்பாடாக இருக்காது. நன்றி--இரவி 09:50, 10 பெப்ரவரி 2012 (UTC)  
::: மாதங்களை மாற்றினால் சிக்கல்கள் வரும் என்று அவருக்கு தெரியாததல்ல. விக்கிப்பீடியாவில் மாதங்களை மாற்றி விட்டு அவரே சில நாட்களுக்கு இந்த மாறுதல்களை விக்கிப்பீடியாவில் செய்துள்ளார். இதனால் அவற்றை முழுமையாகச் செய்யவில்லை. சில பக்கங்களுக்குச் செய்துவிட்டு முடிக்காமல் விட்டு விட்டார். எஞ்சியதை நானும் சிறீதரனும் செய்து முடித்தோம். இதனை நான் அப்போது பிறர் முடிக்காத வேலை / சமூகப் பொறுப்பு என்ற போக்கில் கையாண்டு என் பங்கைச் செய்தேன்.
::: ஆனால் சில மாதங்கள் கழித்து டிரான்ஸ்லேட் விக்கியில் ஏப்ரல் 2011 இல் செய்ததை எங்கும் அவர் முன்கூட்டியே அறிவிக்கவில்லை. டிரான்ஸ்லேட் விக்கியில் செய்யப் போகிறேன் என்று அறிவித்திருந்தால் என்ன சிக்கல் வருமென்று நானோ சூர்யாவோ சுட்டிக்காட்டியிருப்போம். இதே போன்று முதற்பக்கத்தை முகப்பு என்று மாற்றியதால், அனைத்து விக்கித்திட்டங்களிலும் முதல் பக்க இணைப்பு முறிந்து அதனை சரிசெய்தது டிசம்பர் 2010 இல் தான் நடந்தது. அதுவும் ஆலமரத்தடியில் உரையாடப்பட்டு அனைவருக்கும் வெளிப்படையாகத் தெரியும். அதன் பின்னர் தான் இந்த டிரான்ஸ்லேட் விக்கி மாதப்பெயர் மாற்றம் நடந்துள்ளது. சிறீதரன் சுட்டியபின்னால் விக்கிசெய்திகளில் பாதிப்பு ஏற்பட்டுள்ளது, அது மீண்டும் நிகழாமல் என்ன செய்ய வேண்டுமென்று ஆராய்ந்திருந்தாலோ அவரை யாரும் குறிப்பாக இங்கு சுட்டிக்காட்டியிருக்க மாட்டார்கள். பாதிப்பு ஏற்பட்டுள்ளது, அதனைப் பிறர் சரி செய்கிறார்கள் என்று தெரிந்த பின்னர், ஒன்றும் சொல்லாமல் உரையாடலில் இருந்து விலகிக் கொண்டார். ஏதேனும் உதவி வேண்டுமா என்று கூடக் கேட்கவில்லை. இப்போதும் அதற்கு அவர் பொறுப்பல்ல என்று சொல்லுகிறார். இது தன் மாற்றத்தால் ஏற்பட்ட பிழையன்று என்று அவர் இங்கு மறுமொழி அளித்ததால் தான் நான் இப்போது பேசிக்கொண்டிருக்கிறேன். இது மீண்டும் நடக்காத வண்ணம், வளர்முகச் செயல்பாடாக இருக்க வேண்டுமென்பதால் “கிரந்தம் நீக்குதலால் ஏற்படக்கூடிய சிக்கல்கள் என்ன. மாற்றினால் முழுமையாகத் திட்டமிட்டு மாற்ற வேண்டும்.” என்று இப்போது சுட்டிக்காட்டப்படுகிறது. இது தொடர்பில்லாத உரையாடல் அல்ல. விக்கியில் கிரந்தமகற்றினால் எழும் சிக்கல்கள் இங்கே சுட்டப்பட்டுள்ளன. வளர்முகமாக அணுக வேண்டுமெனில், இத்தவறு மீண்டும் நிகழாமல் இருக்க இத்தகைய சீர்மை / கிரந்தமகற்றல் மாற்றங்களை முன்மொழிபவர்கள் முழுமையாகப் பொறுப்பு எடுத்து மாற்ற வேண்டும். சிறிது மாற்றிவிட்டு மற்றதை சமூகம் கவனித்துக்கொள்ளும் / பாதிப்பு ஏற்பட்டால் என் பொறுப்பன்று என்ற நிலை எடுப்பது முறையானதல்ல. (மேலும் பேச மாட்டேன் என்று சொல்லியிருந்தேன். முடியவில்லை. இத்தோடு நிறுத்திக்கொள்கிறேன்)--சோடாபாட்டில்<sup>உரையாடுக</sup> 10:41, 10 பெப்ரவரி 2012 (UTC)  
:://அதனைப் பிறர் சரி செய்கிறார்கள் என்று தெரிந்த பின்னர், ஒன்றும் சொல்லாமல் உரையாடலில் இருந்து விலகிக் கொண்டார். ஏதேனும் உதவி வேண்டுமா என்று கூடக் கேட்கவில்லை. இப்போதும் அதற்கு அவர் பொறுப்பல்ல என்று சொல்லுகிறார்.//  
::இந்திய இசுலாமிய எழுத்தாளர்கள், துடுப்பாட்டக்காரர்கள் தொடர்பான கட்டுரைகளின் நம்பகத்தன்மை, உரை திருத்தம் பற்றி உரையாடல் வந்த போது புன்னியாமீன் கூட இதே நிலைப்பாடு கொண்டிருந்தார். அவருடைய கட்டுரைகளை மேம்படுத்தும் பொறுப்பு அவருக்கு உண்டு என்று நீங்களோ யாருமோ சுட்டிக்காட்டவில்லை (குறைந்தபட்சம் விக்கிப்பீடியாவில் வெளிப்படையாகச் சுட்டவில்லை). ஆனால், நீங்கள் உட்பட இன்னும் பலரும் அதற்கு பொறுப்பெடுத்து நேரம் ஒதுக்கியே செப்பனிட்டு வருகிறோம். கூகுள் கூடத் தான் நூற்றுக் கணக்கில் கட்டுரைகளைத் தந்து விட்டுச் சொல்லாமல் கொள்ளாமல் போய்விட்டது. அத்திட்டத்தை ஏற்றது நமது சமூகப் பொறுப்பு என்பதால் அதையும் தான் துப்புரவு செய்ய முனைகிறோம். ஒரு நிறுவனத்திடம் காட்டும் கனிவை ஏன் உடன் பங்காற்றும் ஒருவரிடம் காட்டக்கூடாது?  
::வரிக்கு வரி விக்கி நடைமுறைகளை மேற்கோள் காட்டி செல்வாவிடம் உரையாடுகிறீர்கள். ஆனால், மற்ற இடங்களில் மற்ற பயனர்களிடம் நீங்கள் இத்தகைய அணுகுமுறையைக் கொண்டிருப்பதில்லை. எடுத்துக்காட்டு: 2004ல் எழுதிய கட்டுரையை இப்போது ஏன் திருத்துகிறீர்கள் என்று கேட்ட போது ஒன்றும் பேசவில்லை. இவரைச் சொல்கிறீர்களே அவரை ஏன் சொல்லவில்லை, அவரை நிறுத்தச் சொல்லுங்கள் - நான் நிறுத்துகிறேன் என்று நாயகன் பாணியில் உரையாடலை வளர்ப்பது என்னுடைய நோக்கம் அன்று. இத்தகைய ஒப்பீட்டை வைப்பதில் உண்மையிலேயே வருத்தப்படுகிறேன். முன்கூட்டியே மன்னிப்பும் கோருகிறேன். விக்கிப்பீடியர்கள் நட்புடன் இருப்பதும், விக்கிப்பீடியாவுக்கு வெளியே தொடர்பில் இருப்பது தவறு அன்று. ஆனால், செல்வாவின் மீதான விமர்சனங்களை மட்டும் வெளிப்படையாக வைத்து விட்டு மற்றவர்களுடன் கூகுள் அரட்டையிலோ தொலைப்பேசியிலோ பேசி சரி செய்வது எந்த வகையிலும் ஒருவரின் நடுநிலைத்தன்மையை வெளிக்காட்டாது.